भैरमगढ़ टीआई पर भाजपा का साथ देने का आरोप
जिला कांग्रेस कमेटी ने भैरमगढ़ में सोमवार को हुए नगर पंचायत चुनाव में टीआई और दो जवानों पर भारतीय जनता पार्टी के प्रत्याशियों के पक्ष में प्रचार करने का आरोप लगाते हुए इसकी शिकायत जिला निर्वाचन अधिकारी व कलेक्टर से की है। कांग्रेस नेताओं ने कलेक्टर के नाम एक ज्ञापन एसडीएम सीडी वर्मा को सौंपा। उन्होंने मामले में उचित कार्रवाई का आश्वासन दिया है।
जिला कांग्रेसअध्यक्ष विक्रम शाह मंडावी, प्रदेश महिला कांग्रेस महासचिव श्नीना रावतिया उद्दे, जिला पंचायत उपाध्यक्ष शंकर कुड़ियम, उसूर जनपद उपाध्यक्ष कमलेश कारम, पूर्व मंडी अध्यक्ष लालू राठौर, नगर अध्यक्ष रितेश दास, अध्यक्ष पद के प्रत्याशी सीताराम मांझी, जगबंधु मांझी, यूथ कांग्रेस अध्यक्ष एजाज खान, पूर्व भैरमगढ़ नगर पंचायत अध्यक्ष सुखदेव नेगी समेत अनेक कांग्रेसियों ने एक ज्ञापन कलेक्टोरेट में एसडीएम सीडी वर्मा को सौंपा।
कांग्रेस के आरोप
1. 28 दिसंबर को मतदान हुआ और इसके एक दिन पहले टीआई किशोर कुमार केरकेट्टा ने सहायक आरक्षकों को भाजपा के पक्ष में वोट डालने को कहा।
2. वार्ड क्र. 6 से आरक्षक रामलाल एवं वार्ड क्रमांक 5 से नगर सैनिक लक्ष्मीनाथ कुरूद की प|ी भाजपा प्रत्याशी हैं। इन जवानों ने उसका प्रचार किया।
3. टीआई किशोर केरकट्टा एवं आरक्षक रामलाल यादव का तबादला हो गया था। 10 सितंबर को 10 सूत्री मांगों को लेकर कांग्रेस ने एक ज्ञापन राज्यपाल के नाम सौंपा था जिसमें दोनों को तत्काल भारमुक्त करने की मांग भी शामिल थी लेकिन इन्हें आज तक भारमुक्त नहीं किया गया है। उनको भारमुक्त करने की मांग को लेकर चक्काजाम भी किया था । आंदोलन इसी शर्त पर समाप्त किया गया था कि इनका तबादला कर दिया जाएगा। इसके बाद भी उनका तबादला निरस्त कर पुलिस प्रशासन ने न केवल कांग्रेस बल्कि आम जनता का भरोसा तोड़ा है जिसकी कांग्रेस निंदा करती है।
4. जिला कांग्रेस कमेटी ने चुनाव के दौरान की गई गड़बड़ी की निष्पक्ष रूप से जांच करने की मांग जिला निर्वाचन अधिकारी से की है। साथ ही यह भी कहा है निष्पक्ष जांच तभी संभव है जब दोनों का अन्यत्र स्थानांतरण किया जाए।
बीजापुर। कलेक्टर के नाम एसडीएम को ज्ञापन सौंपा गया।
bho_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva